கேள்வி: உறவு (திரைப்படம், கனடா) பற்றி தகவல் சொல்.
பதில்: கனடாவில் கவின் கலாலயாவினால் தயாரிக்கப்பட்டு 2010ஆம் ஆண்டில் வெளியிடப்பட்டு மிகுந்த வரவேற்பைப் பெற்ற திரைப்படம். புலம்பெயர் வாழ்வில் கணவன் - மனைவி உறவு சிதைவடைவதற்கான உளவியல் ரீதியான காரணங்களை முன்வைக்கும் இத்திரைப்படத்தின் கதை, திரைக்கதை, தயாரிப்பு போன்ற முக்கியமான பொறுப்புகளைக் கலைஞர் வி. திவ்வியராஜன் ஏற்றுள்ளார். சுதாகர், சங்கீதா, நவம், சித்திரா, சிறீமுருகன், நர்த்தனன், தம்பிராஜா சேகர், கதிர் துரைசிங்கம், பாலா(குட்டி) இன்னும் பலர் நடித்திருந்தனர். பாடல்களுக்கான மெட்டுகளை திவ்வியராஜன் வழங்க, பயாஸ் சவாஹீர் இசையமைத்துள்ளார். பாரதி, சேரன் யாத்த பாடல்களுடன் திவ்வியராஜன் இயற்றி பாடிய பாடல்களும் இடம் பெற்றுள்ளன. நடன அமைப்பை திருமதி திவ்வியராஜன் மேற்கொண்டார். ஒளிப்பதிவை ஜீவன் ஜெயராமும், படத்தொகுப்பை கீர்த்தனன் திவ்வியராஜனும் மேற்கொண்டனர். பகுப்பு:2010 தமிழ்த் திரைப்படங்கள் பகுப்பு:கனேடியத் தமிழ்த் திரைப்படங்கள்